
6 DR.30.10.2013 

 

Timbalan Perdana Menteri. Jadi, saya hendak tanya Yang Berhormat Menteri, boleh atau 
tidak? [Dewan riuh] Oleh sebab itu, tidak bagi peluang. 

Kedua, antara halalan toyyiban ini, yang halal dengan yang jadi tanpa izin ini amat 

mudah.  Mereka tukar sektor sahaja ia sudah jadi haram. Saya hendak tanya sedikit kepada 
Yang Berhormat Menteri mengenai teknikal sedikit fasal levi kerana pungutan levi kepada 
pekerja asing agak banyak.   

■1030 

Bila mereka sudah menjadi tidak tanpa izin, adakah mereka ini berhak 
mengeluarkan levi dan apakah proses untuk mengeluarkan levi ini mengambil kira setelah 
mereka betul-betul keluar daripada negara kerana ini adalah melibatkan pengaliran dana 
negara? Terima kasih. 

Dato' Seri Dr. Ahmad Zahid bin Hamidi: Tuan Yang di-Pertua, saya mengalu-

alukan ucapan kalau bukan soalan daripada Yang Berhormat Mersing, mantan Timbalan 
Menteri Pertahanan ketika saya menjadi Menteri Pertahanan. Jadi insya-Allah akan naik 
semula sebagai Menteri. [Dewan riuh] 

Mengenai manifesto Pakatan Rakyat untuk mengurangkan pekerja asing, saya 
ingin menyebutkan bahawa manifesto itu baik. Akan tetapi seolah-olah seperti mengecat 
langit dan tidak berpijak di bumi yang nyata kerana tidak dapat dilaksanakan. [Tepuk] 
Hanya kira-kira 15% sahaja manifesto yang telah dilontarkan dalam Pilihan Raya 2008 telah 
dapat dilaksanakan sehingga Pilihan Raya 2013. Ertinya dengan izin, manifesto rubbish. 
[Tepuk] Jadi dalam perkara ini saya fikir janganlah buat janji baru dan saya fikir... 

Tuan M. Kulasegaran [Ipoh Barat]: Manifesto konkrit itu. 

Dato' Seri Dr. Ahmad Zahid bin Hamidi: Apa yang penting Yang Berhormat Ipoh 

Barat, kita hendaklah melakukan manifesto berdasarkan kepada realiti. Kita harap apa yang 
dilakukan oleh pihak kerajaan akan memuaskan hati semua pihak dan saya rasional dalam 
perkara ini sama ada bagi memenuhi kehendak pihak kerajaan ataupun pihak 
pembangkang. Apa yang penting ialah rakyat keseluruhannya supaya mendapat faedah. 

Soalan yang kedua mengenai penukaran sektor. Ramai di kalangan pekerja asing 
ini menukar sektor. Saya ambil contoh, daripada sektor perladangan tukar kepada sektor 
perkhidmatan kerana sektor perkhidmatan menjanjikan gaji yang lebih. Apa yang sedang 
dilakukan oleh Kementerian Dalam Negeri dengan kerjasama Jabatan Imigresen dan juga 
Kementerian Sumber Manusia ialah memberikan kad biometrik. Kad pengenalan yang 
bercirikan biometrik dan juga ada bar code yang menandakan perbezaan warna kad 
berkenaan. Ambil contoh umpamanya dalam sektor perladangan, hijau umpamanya. Sektor 
perkhidmatan, biru muda umpamanya. Sektor perhotelan, merah umpamanya tetapi sektor 
lain warna biru. 

Dalam keadaan itu, levi yang dikenakan adalah berdasarkan kepada sektor-sektor 
berkenaan. Namun, jika mereka bertukar sektor contoh MoU yang telah ditandatangani 
dengan kerajaan Bangladesh jika pekerja mereka bertukar sektor, dendanya ialah 
sebanyak USD10,000. Ini adalah bagi menentukan bahawa hanya sektor-sektor tertentu 
sahaja yang dipenuhi. Kita mahu supaya siling-siling tertentu dapat dipatuhi oleh majikan-
majikan dan saya harap negara-negara sumber dapat mematuhi garis-garis panduan yang 
telah ditentukan. 

Itulah sebabnya kita tidak mahu melayani semula peranan yang dimainkan oleh 
agensi pengambilan pekerja asing, sebaliknya pihak majikan diizinkan terus memohon, 
tidak melalui orang ketiga. Ini kerana orang ketiga ini lazimnya mengaut keuntungan lebih 
banyak. Kita tidak mahu seolah-olah ada perniagaan hamba abdi berlaku di negara kita. 

  

3. Dato’ Ahmad Fauzi Zahari [Setiawangsa] minta Menteri Perdagangan 

Antarabangsa dan Industri menyatakan faktor-faktor penyebab Forum Ekonomi Dunia 
(WEF) menyenaraikan Malaysia sebagai negara ke-24 paling berdaya saing daripada 148 
negara dalam Laporan Daya Saing Global (GCR) 2012-2014. 



Timbalan Perdana Menteri. Jadi, saya hendak tanya Yang Berhormat Menteri, boleh atau tidak? [Dewan riuh] Oleh sebab itu, tidak bagi peluang. Kedua, antara halalan toyyiban ini, yang halal dengan yang jadi tanpa izin ini amat. mudah. Mereka tukar sektor sahaja ia sudah jadi haram. Saya hendak tanya sedikit kepada Yang Berhormat Menteri mengenai teknikal sedikit fasal levi kerana pungutan levi kepada pekerja asing agak banyak. #1030. Bila mereka sudah menjadi tidak tanpa izin, adakah mereka ini berhak mengeluarkan levi dan apakah proses untuk mengeluarkan levi ini mengambil kira setelah mereka betul-betul keluar daripada negara kerana ini adalah melibatkan pengaliran dana negara? Terima kasih. Dato' Seri Dr. Ahmad Zahid bin Hamidi: Tuan Yang di-Pertua, saya mengalu-. alukan ucapan kalau bukan soalan daripada Yang Berhormat Mersing, mantan Timbalan Menteri Pertahanan ketika saya menjadi Menteri Pertahanan. Jadi insya-Allah akan naik semula sebagai Menteri. [Dewan riuh]. Mengenai manifesto Pakatan Rakyat untuk mengurangkan pekerja asing, saya ingin menyebutkan bahawa manifesto itu baik. Akan tetapi seolah-olah seperti mengecat langit dan tidak berpijak di bumi yang nyata kerana tidak dapat dilaksanakan. [Tepuk] Hanya kira-kira 15% sahaja manifesto yang telah dilontarkan dalam Pilihan Raya 2008 telah dapat dilaksanakan sehingga Pilihan Raya 2013. Ertinya dengan izin, manifesto rubbish. [Tepuk] Jadi dalam perkara ini saya fikir janganlah buat janji baru dan saya fikir... Tuan M. Kulasegaran [Ipoh Barat]: Manifesto konkrit itu. Dato' Seri Dr. Ahmad Zahid bin Hamidi: Apa yang penting Yang Berhormat Ipoh. Barat, kita hendaklah melakukan manifesto berdasarkan kepada realiti. Kita harap apa yang dilakukan oleh pihak kerajaan akan memuaskan hati semua pihak dan saya rasional dalam perkara ini sama ada bagi memenuhi kehendak pihak kerajaan ataupun pihak pembangkang. Apa yang penting ialah rakyat keseluruhannya supaya mendapat faedah. Soalan yang kedua mengenai penukaran sektor. Ramai di kalangan pekerja asing ini menukar sektor. Saya ambil contoh, daripada sektor perladangan tukar kepada sektor perkhidmatan kerana sektor perkhidmatan menjanjikan gaji yang lebih. Apa yang sedang dilakukan oleh Kementerian Dalam Negeri dengan kerjasama Jabatan Imigresen dan juga Kementerian Sumber Manusia ialah memberikan kad biometrik. Kad pengenalan yang bercirikan biometrik dan juga ada bar code yang menandakan perbezaan warna kad berkenaan. Ambil contoh umpamanya dalam sektor perladangan, hijau umpamanya. Sektor perkhidmatan, biru muda umpamanya. Sektor perhotelan, merah umpamanya tetapi sektor lain warna biru. Dalam keadaan itu, levi yang dikenakan adalah berdasarkan kepada sektor-sektor berkenaan. Namun, jika mereka bertukar sektor contoh MoU yang telah ditandatangani dengan kerajaan Bangladesh jika pekerja mereka bertukar sektor, dendanya ialah sebanyak USD10,000. Ini adalah bagi menentukan bahawa hanya sektor-sektor tertentu sahaja yang dipenuhi. Kita mahu supaya siling-siling tertentu dapat dipatuhi oleh majikan- majikan dan saya harap negara-negara sumber dapat mematuhi garis-garis panduan yang telah ditentukan. Itulah sebabnya kita tidak mahu melayani semula peranan yang dimainkan oleh agensi pengambilan pekerja asing, sebaliknya pihak majikan diizinkan terus memohon, tidak melalui orang ketiga. Ini kerana orang ketiga ini lazimnya mengaut keuntungan lebih banyak. Kita tidak mahu seolah-olah ada perniagaan hamba abdi berlaku di negara kita. 3. Dato' Ahmad Fauzi Zahari [Setiawangsa] minta Menteri Perdagangan. Antarabangsa dan Industri menyatakan faktor-faktor penyebab Forum Ekonomi Dunia (WEF) menyenaraikan Malaysia sebagai negara ke-24 paling berdaya saing daripada 148 negara dalam Laporan Daya Saing Global (GCR) 2012-2014.